Finalitza el programa ILDONA per a la integració sociolaboral
24 de maig de 2023

El passat 11 de maig va concloure el programa ILDONA per al suport a dones en els àmbits rural i urbà que havia començat el mes de setembre. Durant aquest temps s'han atés a més de 50 participants residents a Alboraia que han desenvolupat un itinerari individualitzat i personalitzat d'ocupació. Després d'un primer diagnòstic ocupabilitat s'han realitzat sessions individuals i tallers d'orientació laboral per a facilitar la cerca d'ocupació, així com accions formatives dins de les àrees de transició ecològica i competències digitals. El programa comptava amb una beca/ajuda a la conciliació i s'ha aconseguit un 21% insercions. Amb tot això, les participants han pogut millorar les seues habilitats i competències per a la integració sociolaboral tenint com a marc el reforç de la igualtat en l'accés a l'ocupació i ateses les singulars característiques del col·lectiu destinatari del Programa.